Source: https://www.futbalsfz.sk/uradna-sprava-sfz-c-40-zo-dna-1742020
Timestamp: 2020-05-29 10:47:46+00:00
Document Index: 1385123

Matched Legal Cases: ['čl. 64', 'čl. 37', 'čl. 5', 'čl. 8', 'čl. 84', '§150']

Úradná správa SFZ č. 40, zo dňa 17.4.2020 | Slovenský futbalový zväz
Úradná správa SFZ č. 40, zo dňa 17.4.2020
Posledná aktualizácia 17.4.2020 11:54
2019-20_US_40.pdf
U706: FK Inter Bratislava. Berie na vedomie stanovisko klubu a opätovne vyzýva k splneniu povinnosti uloženej U705, v právnej veci č. k. KS/47/2019 navrhovateľa Patrik Gilian, v zastúpení Hráčská fotbalová únie, z. s. proti odporcovi FK Inter Bratislava, a. s., ktoré nadobudlo právoplatnosť dňa 17.3.2020 a vykonateľnosť dňa 21.3.2020.
Ukladá klubu povinnosť v lehote do 14 dní od uverejnenia tohto rozhodnutia, predložiť písomnú podpísanú dohodu o splátkach s navrhovateľom alebo doklad o úhrade dlžnej finančnej čiastky. V prípade nesplnenia uloženej povinnosti, pristúpi k uloženiu disciplinárnej sankcie, podľa čl. 64/7 DP.
Najbližšie zasadnutie komisie sa uskutoční 23.4.2020 v sídle SFZ.
Odvolanie proti rozhodnutiu disciplinárnej komisie SFZ (okrem rozhodnutí podľa čl. 37/3, čl. 5 alebo čl. 8 DP) sa podáva na disciplinárnu komisiu SFZ, v lehote do siedmich dní odo dňa oznámenia rozhodnutia disciplinárnej komisie SFZ (čl. 84, ods. 1 DP).
LEGISLATÍVNO – PRÁVNE ODDELENIE
Dáva do pozornosti spracovaný návrh na zmenu a doplnenie Registračného a prestupového poriadku SFZ a žiada všetkých členov SFZ o zaslanie prípadných návrhov na zmenu a doplnenie uvedeného návrhu na e-mailovú adresu rapp@futbalsfz.sk aj s odôvodnením, najneskôr do 26. apríla 2020 (nedeľa). Návrh na zmenu a doplnenie Registračného a prestupového poriadku SFZ je dostupný na linku: https://www.futbalsfz.sk/legislativa-predpisy-sfz-pripomienkove-konanie
LICENČNÁ ADMINISTRATÍVA SFZ
Oznamuje všetkým klubom žiadajúcim o udelenie niektorej z licencií na licenčnú sezónu 2020/2021, že na základe rozhodnutia Exekutívy UEFA zo dňa 1.4.2020, Obežníka UEFA č. 19/2020, zo dňa 3.4.2020 a vykonaného hlasovania licenčnej komisie SFZ "per rollam", sa termíny licenčných konaní v licenčnom cykle 2019/2020 upravujú nasledovne:
Termín doplnenia licenčnej dokumentácie, okrem dokumentácie k záväzkom po lehote splatnosti (pôvodne 8.4.2020), sa posúva o 15 dní, t. j. do štvrtka 23.4.2020.
Kluby FORTUNA ligy sú príslušnú dokumentáciu povinné vložiť do elektronického systému licenčných konaní SFZ, najneskôr 23.4.2020 do 24:00 hod.;
Kluby II. ligy mužov sú príslušnú dokumentáciu povinné zaslať doporučenou poštou na adresu „Licenčná administratíva SFZ, Tomášikova 30C, 821 01Bratislava“, najneskôr 23.4. 2020 na USB;
Kluby v licenčných konaniach mládeže sú príslušnú dokumentáciu povinné zaslať doporučenou poštou na adresu „Licenčná administratíva SFZ, Tomášikova 30C, 821 01 Bratislava“, najneskôr 23.4.2020 na USB alebo vo vytlačenej podobe.
2. Termín doplnenia licenčnej dokumentácie k záväzkom klubov po lehote splatnosti
(pôvodne 30.4.2020), sa posúva o 15 dní, t. j. do piatka 15.5.2020.
Kluby FORTUNA ligy sú príslušnú dokumentáciu povinné vložiť do elektronického systému licenčných konaní SFZ, najneskôr 15.5.2020 do 24:00 hod.;
Kluby II. ligy mužov sú príslušnú dokumentáciu povinné zaslať doporučenou poštou na adresu „Licenčná administratíva SFZ, Tomášikova 30C, 821 01 Bratislava“, najneskôr 15.5. 2020 na USB;
Kluby v licenčných konaniach mládeže sú príslušnú dokumentáciu povinné zaslať doporučenou poštou na adresu „Licenčná administratíva SFZ, Tomášikova 30C, 821 01 Bratislava“, najneskôr 15.5.2020 na USB alebo vo vytlačenej podobe.
Licenčná administratíva SFZ, v náväznosti na informáciu vyššie a v záujme jednoznačného výkladu posunutia termínov licenčného konania upresňuje, že všetky prípadné splátkové kalendáre, zmluvy, dohody, doklady o zaplatení a pod. k prípadným nevysporiadaným záväzkom po lehote splatnosti, podľa príslušných článkov a príloh platnej licenčnej smernice SFZ, musia byť pripravené s dátumom do 30.4.2020 vrátane, aj keď do systému je ich možné vložiť (len kluby FORTUNA ligy) až do 15.5.2020, 24:00 hod.
Licenčná administratíva SFZ upozorňuje kluby FORTUNA ligy, že po 23.4.2020, resp. 15.5.2020 (záväzky po lehote splatnosti) bude elektronický systém uzavretý a už nebude doň možné vkladať dokumentáciu pre prvostupňové konanie o udelení licencie.
Výnimkou je len vyhlásenie k článku 61 smernice, ktoré sa bude vkladať do systému 7 dní pre rozhodovaním POLK o udelení licencie (pravdepodobne po 20.5.2020), o čom budú kluby FL vopred informované. Rozhodnutie Exekutívy UEFA bolo zohľadnené aj v úprave „Harmonogramu licenčných konaní v podmienkach SFZ v licenčnom cykle 2020/2021“, ktorý je zverejnený na webovom sídle SFZ (https://www.futbalsfz.sk/licencna-komisia-lck).
ODDELENIE MLÁDEŽE A KONCEPCIE ROZVOJA FUTBALU
Informuje o zrušení a anulovaní doterajších výsledkov Grassroots projektov SFZ – McDonalds Cupu a Školského pohára Slovenskej sporiteľne.
Minister školstva, vedy, výskumu a športu SR rozhodol podľa §150, ods. 8 zákona č. 245/2008 Z. z. o výchove a vzdelávaní (školský zákon) o mimoriadnom prerušení vyučovania v školách a prevádzky školských zariadení od 30. marca 2020, do odvolania.
SFZ rešpektuje všetky opatrenia a nariadenia v súvislosti s rizikom šírenia koronavírusu, ktoré prijali štátne orgány a inštitúcie a bude sa nimi riadiť. Mimoriadna situácia na Slovensku a jej predpokladaný vývoj v ďalšom období neumožňuje pokračovať v programe školských futbalových súťaží, ktorých vyhlasovateľom je MŠVVaŠ SR a hlavným organizátorom SFZ.
Z tohto dôvodu sa SFZ a hlavný partner projektu Školský pohár Slovenskej sporiteľne rozhodli zrušiť 9. ročník tejto školskej futbalovej súťaže. Z toho istého dôvodu sa SFZ a hlavný partner projektu McDonalds Cup rozhodli zrušiť tiež 22. ročník McDonalds Cupu. Rozhodnutie sa týka zrušenia všetkých futbalových turnajov základných škôl (okresných kôl, regionálnych kôl, krajských kôl a M-SR) na jar 2020 a anulovania všetkých dosiahnutých výsledkov turnajov ešte z jesene 2019.
Oznamuje, že všetky aktivity vzdelávania trénerov SFZ podliehajú nariadeniam vlády SR a vedenia SFZ. Z tohoto dôvodu sú v súčasnosti všetky aktivity ďalšieho vzdelávania pozastavené.
Vzhľadom na tieto skutočnosti, v prípade, že platnosť trénerskej licencie vyprší pred 30.6. 2020, je možné, aj bez potrebného rozsahu hodín, požiadať o jej predĺženie (žiadosti sa evidujú od 1.6.2020). Takáto licencia bude predĺžená len do konca kalendárneho roka 2020 v ISSF (licencia sa nebude tlačiť a zasielať).
Teoretické časti už prebiehajúcich školení budú pokračovať dištančnou formou výuky. Tútori jednotlivých školení budú v tejto veci kontaktovať študentov e-mailom.
PLÁNOVANÉ ŠKOLENIA TRÉNEROV
Podrobné informácie ohľadom organizácie školení, podmienok prijatia a záväznej prihlášky sú zverejnené na internetovej stránke SFZ v časti SFZ/Tréneri/Školenia.
Školenie trénerov UEFA Grassroots C licencie v Trnave, v termíne 25.4. – 15.6. 2020 je z dôvodu aktuálnej situácie zrušené. Poplatky budú vrátené na účty prihlásených.
UZNANÉ AKTIVITY ĎALŠIEHO VZDELÁVANIA TRÉNEROV:
Podrobné informácie sú na webovom sídle SFZ, v časti SFZ / Tréneri / Vzdelávanie.
Seminár trénerov UEFA GC/B licencie – 23.4.2020 v Pezinku – je z dôvodu aktuálnej situácie zrušený.
Oznamuje, že náhradný termín zimných fyzických previerok rozhodcov SFZ bude oznámený elektronickou poštou.
Oznamuje, že z objektívnych dôvodov mení termín konania licenčných seminárov na získanie, resp. predĺženie licencie Delegáta zväzu („A“) a licencie Delegáta stretnutia („P“).
Licenčný seminár licencie „A“ – Delegát zväzu sa predbežne bude konať v dňoch 3.7.2020 (od 11:00 hod.) a 4.7.2020 (do 13:00 hod.) v Hoteli Klar, Ulica 1. mája 117, Liptovský Mikuláš. Predpokladaná výška platby za seminár licencie „A“ je 75 eur.
Licenčný seminár licencie „P“ – Delegát stretnutia sa predbežne bude konať v dňoch 3.7.2020 (od 11:00 hod.) a 4.7.2020 (do 18:00 hod.) v Hoteli Klar, Ulica 1. mája 117, Liptovský Mikuláš. Predpokladaná výška platby za seminár licencie „P“ je 200 eur.
Všetci záujemcovia sa môžu prihlásiť na e-mailovej adrese sekretára KD Pavla Páchnika (pavol.pachnik@futbalsfz.sk) zaslaním záväznej prihlášky, najneskôr do 1.6.2020. Všetky potrebné tlačivá k prihlasovaniu sú dostupné na stránke www.futbalsfz.sk, v sekcii komisie a iné orgány / odborné komisie SFZ / komisia delegátov (KD). Noví záujemcovia musia na seminári predložiť prehlásenie o bezúhonnosti, potvrdenie o zdravotnom stave a doklad o najvyššom dosiahnutom vzdelaní (vyžaduje sa minimálne maturitné vysvedčenie).
Zaslaním prihlášky sa považuje účasť na seminári za záväznú, s povinnosťou vykonania platby, a to aj v prípade, ak sa záujemca o získanie licencie na seminár nedostaví.
Oznamuje, že letný seminár delegátov SFZ sa bude konať dňa 5.7.2020 (9:00 – 16:00 hod.) v Hoteli Klar, Ulica 1. mája 117, Liptovský Mikuláš. Pozvánky s programom budú zaslané elektronickou poštou.
Exekutíva v oblasti športovo-technických konaní umožňuje do 15.5.2020 pripomienkovať Rozpis súťaží pre súťažný ročník 2020/2021 prostredníctvom dokumentu https://docs.google.com/document/d/10kj4Es0HX2w68UtcZlGUmC3eJn6EUrDoGNYahUvjM1w/edit?usp=sharing
Informuje, že SFZ v súvislosti s aktuálnou situáciou týkajúcou sa pandémie koronavírusu a za účelom poskytnutia čo najpresnejších informácií všetkým svojim členom, pripravil na svojom webovom sídle samostatnú sekciu na linku: https://www.futbalsfz.sk/covid-19.
V tejto sekcii sú všetky dôležité informácie súvisiace s koronavírusom v oblasti pôsobenia SFZ, analýza ekonomických opatrení vlády a možnosti čerpania kompenzácií (kluby, hráči SZČO, športoví odborníci SZČO), ako aj často kladené otázky.
V prípade, ak formou často kladenej otázky nebude zodpovedaná požadovaná informácia, je možné túto zaslať na e-mailovú adresu covid19@futbalsfz.sk.
Všetky platné predpisy (poriadky, organizačné pokyny, smernice a iné predpisy) SFZ sú verejne prístupné na https://www.futbalsfz.sk/sfz-legislativa
úradná správa
Úradná správa SFZ č. 43, zo dňa 8. 5. 2020
08.5.2020 10:39
Úradná správa SFZ č. 42, zo dňa 1.5.2020
01.5.2020 09:59
Úradná správa SFZ č. 41, zo dňa 24.4.2020
24.4.2020 11:45
Úradná správa SFZ č. 39, zo dňa 10.4.2020
10.4.2020 10:00
Úradná správa SFZ č. 38, zo dňa 3.4.2020
03.4.2020 11:18
Úradná správa SFZ č. 37, zo dňa 27.3.2020
27.3.2020 11:20
Úradná správa SFZ č. 36, zo dňa 20.3.2020
20.3.2020 12:14
Úradná správa SFZ č. 35, zo dňa 13.3.2020
13.3.2020 12:26
Úradná správa SFZ č. 34, zo dňa 6.3.2020
06.3.2020 12:51